CELEX: 62017TN0011
Language: da
Date: 2017-01-06 00:00:00
Title: Sag T-11/17: Sag anlagt den 6. januar 2017 — RK mod Rådet

27.3.2017   
            
            
               DA
            
            
               Den Europæiske Unions Tidende
            
            
               C 95/13
            
         Sag anlagt den 6. januar 2017 — RK mod Rådet
   (Sag T-11/17)
   (2017/C 095/22)
   Processprog: fransk
   
      Parter
   
   
      Sagsøger: RK (ved advokaterne L. Levi og A. Tymen)
   
      Sagsøgt: Rådet for Den Europæiske Union
   
      Sagsøgerens påstande
   
   Sagsøgeren har nedlagt følgende påstande:
   
               —
            
            
               Sagen fremmes til realitetsbehandling og sagsøgeren gives medhold.
            
         Følgelig:
   
               —
            
            
               Annullation af Rådets udaterede afgørelse truffet på grundlag af artikel 42c i vedtægten for tjenestemænd i Den Europæiske Union.
            
         
               —
            
            
               Om fornødent annullation af afgørelsen af 27. september 2016 om afslag på sagsøgerens klage af 29. april 2016.
            
         
               —
            
            
               Sagsøgte tilpligtes at betale erstatning for sagsøgerens økonomiske tab.
            
         
               —
            
            
               Sagsøgte tilpligtes at betale erstatning for sagsøgerens ikke-økonomiske tab.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende vedrører en ulovlighedsindsigelse rettet mod vedtægtens artikel 42c, tilsidesættelse af artikel 20 og artikel 21 i Den Europæiske Unions charter om grundlæggende rettigheder, tilsidesættelse af Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT 2000, L 303, s. 16), samt tilsidesættelse af vedtægtens artikel 1d.
            
         
               2.
            
            
               Andet anbringende vedrører tilsidesættelse af vedtægtens artikel 42d, således som gennemført ved Rådets personalemeddelelse nr. 71/15, samt retlige og faktiske urigtigheder og ulovligheder, som de anfægtede afgørelser er behæftet med.
            
         
               3.
            
            
               Tredje anbringende vedrører tilsidesættelse af retten til at blive hørt samt tilsidesættelse af retten til forsvar.
            
         
               4.
            
            
               Fjerde anbringende vedrører tilsidesættelse af omsorgspligten samt tilsidesættelse af princippet om god forvaltning.